2018 წლის 12 ოქტომბერი

ს.ს.ი.პ „საქართველოს ადვოკატთა ასოციაციის”

სარევიზიო კომისიის სხდომის

ოქმი

სხდომის ჩატარების ადგილი - საქართველოს ადვოკატთა ასოციაცია.

მისამართი: ძმ.ზუბალაშვილების ქ. N 33

სხდომას ესწრებოდნენ:

**რაჟდენ კუპრაშვილი** - კომისიის თავმჯდომარე

**დავით ახალაური** - წევრი

**თეიმურაზ მესხი** - წევრი

სხდომას არ ესწრებოდა:

 **ნუნუ კვანტალიანი -** წევრი

**ლელა ბჟალავა** - წევრი

სარევიზიო კომისიის კოორდინატორი - მედეა გამდლიშვილი

 სხდომის დაწყების დრო- 17:00 საათი

სხდომის დასრულების დრო - 17:50 საათი

**დღის წესრიგი:**

1. ასოციაციის საკუთრებაში არსებული შენობა ნაგებობების საბაზრო ფასით შეფასების მიზნით, აუდიტორული კომპანიის შერჩევა.

20 სექტემბრის სარევიზიო კომისიის სხდომაზე განხილული იქნა დამოუკიდებელ აუდიტორთა მოძიების საკითხი, ასოციაციის ბალანსზე რიცხული ზუბალაშვილების ქუჩაზე მდებარე შენობა ნაგებობების საბაზრო ფასით შეფასებასთან დაკავშირებით. ასოციაციის ბუღალტერმა თავმჯდომარეს და კომისიის წევრებს წარუდგინა შემდეგი აუდიტორული კომპანიების შეთავაზებები, რომლებიც კონკურსის შედეგად იქნა მიღებული:

1. შპს „აუდიტ-ცენტრი“ - 1180 ლარი (დღგ-ს ჩათვლით)
2. შპს „არბიტრანსი“ – 826 ლარი (დღგ-ს ჩათვლით)
3. შპს „ეიჯი ინთერნეიშენალ კონსალტინგი“ – 1003 ლარი (დღგ-ს ჩათვლით)

 კომისიის თავმჯდომარე და წევრები გაეცნენ თითოეული კომპანიის შემოთავაზებას. მიღებული განაცხადებიდან მხოლოდ შპს „ეიჯი ინთერნეიშენალ კონსალტინგი“-ს განცხადება ჩათვალეს სრულყოფილად, ვინაიდან დართული ქონდა ყველა საჭირო სერთიფიკატი და მათი ორგანიზაციის დაარსებიდან დღემდე მათი საქმიანობის მოკლე მიმოხილვა. შპს „აუდიტ ცენტრ“-ს არ ქონდა წარმოდგენილი შესაბამისი სერთიფიკატები, შპს „არბიტრანს“-მა კი მხოლოდ მეილზე წერილობითი შემოთავაზება წარმოადგინა. იქიდან გამომდინარე, რომ რეალურად მხოლოდ შპს „ეიჯი ინთერნეიშენალ კონსალტინგი“-ს განაცხადი ჩაითვალა განსახილველად სრულყოფილად, და კომისიას არ აქვს შესადარისობის და გამოცდილებით უკეთესის არჩევის საშუალება, თავმჯდომარემ წევრებს შესთავაზა წინადადება გადაიწიოს აუდიტორული კომპანიის შერჩევის ვადა, სარევიზიო კომისიის შემდგომ სხომამდე. კომისიის წევრებმა ერთხმად დაუჭირეს მხარი თავმჯდომარის წინადადებას და აუდიტორული კომპანიის შერჩევა გადაწყდა შემდგომ სხდომაზე.

სარევიზიო კომისიის თავმჯდომარე- რაჟდენ კუპრაშვილი

 წევრი- დავით ახალაური

წევრი - თეიმურაზ მესხი